ஆப்பெராவானது உள்ளமைதத்தலுலாவல், விளம்பர வடிகட்டல், மோசடிப் பாதுகாப்பு, பதிவிறக்க முகாமை மென்பொருள், [[பிட்டொரென்ட்|பிட்டொரெண்டு]] வாங்கி, தேடற்பட்டி, வலையூட்டத் திரட்டி ஆகிய வசதிகளைக் கொண்டுள்ளது. ஆப்பெரா அஞ்சல் என்றழைக்கப்படுகின்ற [[மின்னஞ்சல்]] வாங்கியையும் உள்ளமையிணையத் தொடர் அரட்டை வாங்கியையுங்கொண்டும் ஆப்பெரா [[உலாவி]] வெளிவருகின்றது.

புதிய [[தத்தல்|தாவல்]] ஒன்று திறக்கப்படும்போது அப்பக்கத்தில் வில்லைப்பட அளவில் [[முடிவிலி|முடிவில்லாத]] எண்ணிக்கையான பக்கங்களைச் சேர்ப்பதற்கான வசதியைப் பயனருக்குக் கொடுக்கும் விரைவழைப்பு வசதியையும் ஆப்பெரா கொண்டுள்ளது. விரைவழைப்பிலிணைக்கப்படும் பக்கங்களுக்கான வில்லைப்படங்கள் தானாகவே உருவாக்கப்பட்டு, விரைவழைப்புப் பக்கத்தில் கட்புல உணர்வுக்குப் பயன்படுத்தப்படும்.

ஆப்பெராவானது மூன்றாந்தரப்பு வழியில் [[உலாவி]]க்குக் குறிப்பிட்ட செயற்பாடுகளைச் சேர்க்கும் ஒப்பீட்டளவில் சிறு செய்நிரல்களான உட்பொருத்திகளின் மூலம் நீட்டிக்கத்தக்கது. ஆப்பெரா 11இலிருந்து மூன்றாந்தரப்பு நீட்டிப்புகளையும் பயன்படுத்தக்கூடியதாகவுள்ளது. ஆனாலும் உட்பொருத்திகளின் செயற்பாட்டை ஆப்பெரா மட்டுப்படுத்துகின்றது. மேலும் ஆப்பெரா [[உலாவி]]யில், பயனர் [[யாவாக்கிறிட்டு|யாவாக்கிறிட்டை]] [[இணையத்தளம்|வலைத் தளங்களுக்குத்]] தனிப்பட்ட [[யாவாக்கிறிட்டு|யாவாக்கிறிட்டைச்]] சேர்க்கவும் பயன்படுத்த முடியும்.

நுண்ணறிபேசிகளும் தனியாள் இலக்க உதவியாளர்களும்
மொழிகளும் ஓரிடமாக்கலும்
வசதிகள்
வெளி இணைப்புகள்